ક્રિસમસના દિવસે પીએમ નરેન્દ્ર મોદી સરકાર ડિજિટલ પેમેંટને પ્રોત્સાહિત કરવા માટે બે લકી ડ્રો યોજનાની શરુઆત કરી રહી છે. આ યોજના અંતર્ગત આગામી 100 દિવસ સુધી ડિજિટલ પેમેંટ યુઝ કરનાર ગ્રાહક અને દુકાનદારોને ઇનામ આપવામાં આવશે. લકી ગ્રાહક યોજના અને ડિજિધન વેપાર યોજનાને હાલમાં 100 શહેરોમાં શરુ કરવામાં આવી રહી છે. આ સ્કીમ હેઠળ રોજ 15,000 ગ્રાહકોને ઇનામ મળશે. સાપ્તાહિક ધોરણે વિજેતાઓની પસંદગી કરવામાં આવશે. 14 એપ્રિલે સ્કીમનો મેગા ડ્રો કરવામાં આવશે જેમાં પહેલા વિજેતાને એક કરોડ રુપિયાનું ઇનામ આપવામાં આવશે.